title: A Tanács (EU) 2017/1922 határozata (2017. október 16.) az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás keretében működő Közös CARIFORUM–EU Tanácsban az I. jegyzőkönyv IX. mellékletének módosításával kapcsolatban az Európai Unió által képviselendő álláspontról

text:
               20.10.2017

               HU

               Az Európai Unió Hivatalos Lapja

               L 271/41

         A TANÁCS (EU) 2017/1922 HATÁROZATA
   (2017. október 16.)
   az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás keretében működő Közös CARIFORUM–EU Tanácsban az I. jegyzőkönyv IX. mellékletének módosításával kapcsolatban az Európai Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodást (1) (a továbbiakban: a megállapodás) 2008. október 15-én írták alá, és azt 2008. december 29-e óta ideiglenesen alkalmazzák.

               (2)

               A megállapodás 229. cikkének (1) és (2) bekezdése értelmében a Közös CARIFORUM–EU Tanács (a továbbiakban: a Közös Tanács) határozatokat fogadhat el, melyek kötelező erejűek a felekre és az aláíró CARIFORUM-államokra nézve, amelyek megtesznek minden olyan intézkedést, amely szükséges az említett határozatoknak az egyes felek és az aláíró CARIFORUM-államok belső szabályaival összhangban történő végrehajtásához.

               (3)

               2017. november 17-én tartandó negyedik ülésén a Közös Tanács határozatot készül elfogadni a megállapodás I. jegyzőkönyvének a tengerentúli országok és területek (TOT-ok) jegyzékét tartalmazó IX. melléklete (a továbbiakban: a IX. melléklet) módosításáról.

               (4)

               Tekintettel három terület megváltozott státuszára, az említett módosítás célja a TOT-ok IX. mellékletben foglalt jegyzékének naprakésszé tétele, valamint az említett jegyzéknek a Szerződés II. mellékletében foglalt jegyzékkel törtőnő összehangolása.

               (5)

               Az Európai Unióról szóló szerződés (EUSZ) 17. cikkének (1) bekezdésével összhangban a Közös Tanácsban a Bizottság képviseli az Uniót. A tagállamok az EUSZ 4. cikke (3) bekezdésének megfelelően támogatják az Unió álláspontját.

               (6)

               Helyénvaló meghatározni a Közös Tanácsban az Unió által képviselendő álláspontot.

               (7)

               Ezért a Közös Tanácsban az Unió által képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   A Közös CARIFORUM–EU Tanácsban annak negyedik, 2017. november 17-i ülésén a megállapodás I. jegyzőkönyve IX. mellékletének módosításával kapcsolatban az Európai Unió által képviselendő álláspontnak a Közös CARIFORUM–EU Tanácsnak az e határozathoz csatolt határozattervezetén kell alapulnia.
   2. cikk
   Ennek a határozatnak a Bizottság és a tagállamok a címzettjei.

      Kelt Luxembourgban, 2017. október 16-án.

            a Tanács részéről

            az elnök

         F. MOGHERINI

      (1)  HL L 289., 2008.10.30., 3. o.

      TERVEZET
      Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás keretében működő
      KÖZÖS CARIFORUM–EU TANÁCS …/2017 HATÁROZATA
      (…)
      az I. jegyzőkönyv tengerentúli országokról és területekről szóló IX. mellékletének módosításáról
      A KÖZÖS CARIFORUM–EU TANÁCS,
      tekintettel az egyrészről a CARIFORUM-államok, másrészről az Európai Közösség és tagállamai között létrejött gazdasági partnerségi megállapodásra (a továbbiakban: a megállapodás) és különösen annak I. jegyzőkönyve 41. cikkére,
      mivel:

                  (1)

                  A megállapodásnak a származó termék fogalmának meghatározásáról és az igazgatási együttműködés módszereiről szóló I. jegyzőkönyve meghatározza, hogy tengerentúli országok és területek (TOT-ok) alatt az említett jegyzőkönyv IX. mellékletében foglalt tengerentúli országok és területek értendők.

                  (2)

                  Mayotte (1) és Saint-Barthélemy (2) jogállásának módosítását, valamint az Európai Unió és a tengerentúli országok és területek társulásáról szóló 2013/755/EU tanácsi határozat (3) hatálybalépését követően módosítani kell a tengerentúli országoknak és területeknek a megállapodás I. jegyzőkönyvének IX. mellékletében szereplő jegyzékét,

            A KÖVETKEZŐKÉPPEN HATÁROZOTT:
      1. cikk
      Az I. jegyzőkönyv IX. mellékletének helyébe az e határozathoz csatolt melléklet lép.
      2. cikk
      Ez a határozat …-án/-én lép hatályba.

         Kelt …,

               a CARIFORUM-államok részéről

               az EU részéről

         (1)  A Tanács 2012/419/EU határozata (2012. július 11.) Mayotte Európai Unióval kapcsolatos jogállásának módosításáról (HL L 204., 2012.7.31., 131. o.).

         (2)  A Tanács 2010/718/EU határozata (2010. október 29.) a Saint-Barthélemy sziget Európai Unióval kapcsolatos jogállásának módosításáról (HL L 325., 2010.12.9., 4. o.).

         (3)  A Tanács 2013/755/EU határozata (2013. november 25.) az Európai Unió és a tengerentúli országok és területek társulásáról (HL L 76., 2014.3.15., 56. o.).

      Az I. jegyzőkönyv IX. MELLÉKLETE
      Tengerentúli országok és területek
      E jegyzőkönyv alkalmazásában a „tengerentúli országok és területek” az Európai Unió működéséről szóló szerződés II. mellékletében említett, alább felsorolt országokat és területeket jelentik:
      (Ez a felsorolás nem érinti ezen országok és területek jogállását vagy annak jövőbeni változását.)

                  1.

                  A Dán Királysággal különleges kapcsolatban álló tengerentúli országok és területek:

                              —

                              Grönland.

                  2.

                  A Francia Köztársasággal különleges kapcsolatban álló tengerentúli országok és területek:

                              —

                              Új-Kaledónia és a hozzá tartozó szigetek,

                              —

                              Francia Polinézia,

                              —

                              Saint-Pierre és Miquelon,

                              —

                              Saint-Barthélémy,

                              —

                              Francia Déli és Antarktiszi Területek,

                              —

                              Wallis és Futuna.

                  3.

                  A Holland Királysággal különleges kapcsolatban álló tengerentúli országok és területek:

                              —

                              Aruba,

                              —

                              Bonaire,

                              —

                              Curaçao,

                              —

                              Saba,

                              —

                              Sint Eustatius,

                              —

                              Sint Maarten.

                  4.

                  A Nagy-Britannia és Észak-Írország Egyesült Királyságával különleges kapcsolatban álló tengerentúli országok és területek:

                              —

                              Anguilla,

                              —

                              Bermuda,

                              —

                              Kajmán-szigetek,

                              —

                              Falkland-szigetek,

                              —

                              Dél-Georgia és Déli-Sandwich-szigetek,

                              —

                              Montserrat,

                              —

                              Pitcairn,

                              —

                              Szent Ilona és a hozzá tartozó területek,

                              —

                              Brit Antarktiszi Terület,

                              —

                              Brit Indiai-óceáni Terület,

                              —

                              Turks- és Caicos-szigetek,

                              —

                              Brit Virgin-szigetek.


title: 2008/529/EK: Az Európai Parlament határozata (2007. április 24.) az Európai Repülésbiztonsági Ügynökség 2005-ös pénzügyi évre szóló költségvetésének végrehajtására vonatkozó mentesítésről

text:
               15.7.2008

               HU

               Az Európai Unió Hivatalos Lapja

               L 187/156

         AZ EURÓPAI PARLAMENT HATÁROZATA
   (2007. április 24.)
   az Európai Repülésbiztonsági Ügynökség 2005-ös pénzügyi évre szóló költségvetésének végrehajtására vonatkozó mentesítésről
   (2008/529/EK)
   AZ EURÓPAI PARLAMENT,
   tekintettel az Európai Repülésbiztonsági Ügynökség 2005-ös pénzügyi évre szóló végleges éves beszámolójára (1),
   tekintettel a Számvevőszéknek az Európai Repülésbiztonsági Ügynökség 2005-ös pénzügyi évére vonatkozó éves jelentésére, az ügynökség válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK európai parlamenti és tanácsi rendeletre (4) és különösen annak 49. cikkére,
   tekintettel az 1605/2002/EK, Euratom rendelet (5) 185. cikkében említett szervezetek számára készült költségvetési keretrendeletet létrehozó 2002. november 19-i 2343/2002/EK, Euratom bizottsági rendeletre és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A6-0121/2007),

               1.

               mentesítést ad az Európai Repülésbiztonsági Ügynökség igazgatója számára az ügynökség 2005-ös pénzügyi évre szóló költségvetésének végrehajtására vonatkozóan;

               2.

               megfigyeléseit a csatolt állásfoglalásba foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Repülésbiztonsági Ügynökség igazgatójának, a Tanácsnak, a Bizottságnak és a Számvevőszéknek, valamint gondoskodjon azok közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 10. o.

      (2)  HL C 312., 2006.12.19., 6. o.

      (3)  HL L 248., 2002.9.16., 1. o. A legutóbb az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 240., 2002.9.7., 1. o. A legutóbb az 1701/2003/EK bizottsági rendelettel (HL L 243., 2003.9.27., 5. o.) módosított rendelet.

      (5)  HL L 357., 2002.12.31., 72. o.

    ---documentbreak---

               15.7.2008

               HU

               Az Európai Unió Hivatalos Lapja

               L 187/157

         AZ EURÓPAI PARLAMENT ÁLLÁSFOGLALÁSA
   (2007. április 24.)
   az Európai Repülésbiztonsági Ügynökség 2005-ös pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Repülésbiztonsági Ügynökség 2005-ös pénzügyi évre szóló végleges éves beszámolójára (1),
   tekintettel a Számvevőszéknek az Európai Repülésbiztonsági Ügynökség 2005-ös pénzügyi évére vonatkozó éves jelentésére, az ügynökség válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK európai parlamenti és tanácsi rendeletre (4) és különösen annak 49. cikkére,
   tekintettel az 1605/2002/EK, Euratom rendelet (5) 185. cikkében említett szervezetek számára készült költségvetési keretrendeletet létrehozó 2002. november 19-i 2343/2002/EK, Euratom bizottsági rendeletre és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A6-0121/2007),

               A.

               mivel a Számvevőszék kijelentette, hogy kellő mértékben megbizonyosodott a 2005. december 31-én zárt pénzügyi év éves beszámolójának megbízhatóságáról, valamint arról, hogy az alapjául szolgáló ügyletek egészében véve jogszerűek és szabályszerűek;

               B.

               mivel 2006. április 27-én a Parlament megadta a mentesítést az ügynökség 2004-es pénzügyi évre szóló költségvetésének végrehajtására vonatkozóan az igazgatónak (6), és a mentesítési határozatot kísérő állásfoglalásban a Parlament többek között

                           —

                           aggodalmát fejezte ki a Számvevőszék által a költségvetés irányításában megállapított számos rendellenesség miatt, beleértve azt, hogy nem tüntetik fel a költségvetés-módosításokban végrehajtott átcsoportosításokat, sem azok indoklását, valamint azt, hogy az igazgatótanácsot nem tájékoztatják az átcsoportosításokról, és hogy előlegeket fizetnek ki a költségvetésen felül,

                           —

                           megállapította, hogy az ügynökség 2004-ben még nem fogadott el végrehajtási szabályokat a pénzügyi szabályzatára vonatkozóan, továbbá kockázatelemzéseket sem végzett, és belső ellenőrzési standardokat sem alakított ki,

                           —

                           megjegyezte, hogy az ügynökségnél a személyzet-kiválasztási eljárások egyik kiválasztási eljárásról a másikra eltérőek voltak, és sürgette a Bizottságot és az ügynökséget, hogy átlátható és következetes toborzási eljárásról állapodjanak meg, amely megfelel az ügynökség különlegesen képzett munkatársak iránti igényének,

         Általános észrevételek az egyedi mentesítést igénylő EU-ügynökségek többségével kapcsolatban

               1.

               úgy véli, hogy a közösségi ügynökségek folyamatosan növekvő száma, valamint számos ügynökség tevékenysége nem illeszkedik egy átfogó orientációs keretbe; úgy véli, hogy egyes ügynökségek feladatköre nem mindig tükrözi az Unió valós igényeit, sem pedig a polgárok elvárásait, valamint megállapítja, hogy nem mindig rendelkeznek jó hírnévvel és sajtónyilvánossággal;

               2.

               felkéri a Bizottságot ezért, hogy határozzon meg az új közösségi ügynökségek létrehozására vonatkozó átfogó orientációs keretet; bármilyen új ügynökség létrehozása előtt nyújtson be költség-haszon tanulmányt, az ügynökségek, illetve az egyéb európai szervezetek képviseletei közötti párhuzamos tevékenységek elkerülése érdekében;

               3.

               felhívja a Számvevőszéket, hogy a Parlament határozatát megelőzően nyilvánítson véleményt a költség-haszon tanulmányról;

               4.

               felhívja a Bizottságot, hogy ötévente készítsen tanulmányt az egyes ügynökségek által generált hozzáadott értékről; felhívja az összes érintett intézményt, hogy amennyiben egy ügynökség hozzáadott értékéről negatív értékelés születik, tegyék meg a szükséges lépéseket az ügynökség megbízatásának újrafogalmazására vagy az ügynökség bezárására;

               5.

               figyelembe véve a szabályozó ügynökségek folyamatosan növekvő számát, sajnálatát fejezi ki amiatt, hogy az ezen intézmények irányításáról szóló intézményközi megállapodástervezetre vonatkozó tárgyalások nem vezettek eredményre, és felkéri a Bizottság illetékes szolgálatait, hogy a Számvevőszékkel együtt tegyenek meg minden intézkedést egy ilyen megállapodás gyors létrehozására;

               6.

               megállapítja, hogy a Bizottság költségvetési felelőssége az ügynökségek és a Bizottság közötti kapcsolat szorosabbá tételét teszi szükségessé; felhívja a Bizottságot és a Tanácsot, hogy tegyenek meg minden szükséges lépést, hogy a Bizottság számára 2007. december 31-ig biztosítsanak blokkoló kisebbséget a szabályozó ügynökségek felügyelő testületeiben és újraalapításuk során ezt előzetesen vegyék figyelembe;

               7.

               felhívja a Számvevőszéket, hogy éves jelentésében hozzon létre további fejezetet a Bizottság elszámolása alatt mentesítésben részesülő ügynökségek számára annak érdekében, hogy sokkal tisztább képet lehessen kapni az uniós források ügynökségek által történő felhasználásáról;

               8.

               emlékeztet arra az elvre, amelynek értelmében a Parlament általi mentesítés valamennyi közösségi ügynökségre vonatkozik – függetlenül attól, hogy részesülnek-e támogatásban vagy nem –, még abban az esetben is, ha alapszabályzatuk alapján egy másik mentesítő hatóság is közreműködik;

               9.

               felhívja a Számvevőszéket, hogy minden ügynökség esetében ellenőrizze a hatékony és eredményes pénzgazdálkodást, és készítsen erről jelentést a Parlament illetékes bizottsága számára, beleértve a Költségvetési Ellenőrző Bizottságot is;

               10.

               megjegyzi, hogy az ügynökségek száma egyre nő, valamint összhangban a Bizottság ügynökségek működésére vonatkozó politikai felelősségével, mely felelősség jelentősen túlmegy egyfajta egyszerű logisztikai támogatásnál, még nagyobb szükség van arra, hogy a Bizottság ügynökségek felállításával és ellenőrzésével megbízott főigazgatóságai közös megközelítést dolgozzanak ki az ügynökségekkel kapcsolatban; az ügynökségekkel kapcsolatos valamennyi ügyre vonatkozó közös bizottsági megközelítés kialakítása felé pragmatikus lépés lenne egy olyan struktúra kidolgozása, amely hasonló ahhoz, amelyet az ügynökségek hoztak létre az illetékes főigazgatóságok közötti koordináció érdekében;

               11.

               felszólítja a Bizottságot, hogy javítsa az ügynökségeknek nyújtott adminisztratív és technikai segítséget tekintettel a Közösség egyre összetettebb adminisztratív szabályaira és technikai problémáira;

               12.

               megállapítja az összes ügynökségben a felügyeleti szerv hiányát, és felkéri a Bizottság szolgálatait, hogy tegyék meg a szükséges intézkedéseket egy ilyen mechanizmus lehető leggyorsabban történő létrehozására;

               13.

               üdvözli az uniós ügynökségek közötti koordinációban bekövetkezett jelentős javulást, amelynek köszönhetően az ügynökségek kezelni tudják az ismétlődő problémákat, és hatékonyabban tudnak együttműködni a Bizottsággal és a Parlamenttel;

               14.

               úgy véli, hogy a több ügynökség által létrehozandó közös támogató szolgálat, amelynek célja a pénzügyi gazdálkodás informatikai rendszerének a Bizottság rendszerével történő összehangolása, olyan intézkedés, amelyet folytatni és bővíteni kell;

               15.

               felszólítja az ügynökségeket az adott terület kulcsszereplőivel való fokozottabb együttműködésre és összehasonlító teljesítményértékelésük (benchmarking) javítására; kéri a Bizottságot az általa szükségesnek ítélt olyan eszközök elfogadására, amelyek segítik az ügynökségeket abban, hogy javítsák hírnevüket és megerősítsék tevékenységeik láthatóságát;

               16.

               felszólítja a Bizottságot, tegyen javaslatot az ügynökségek által készítendő éves jelentések formátumának összehangolására, és fejlesszen ki teljesítménymutatókat, amelyek segítségével az ügynökségek hatékonysága összehasonlíthatóvá válik;

               17.

               felszólítja az ügynökségeket, hogy minden év elején határozzanak meg mutatókat, amelyek alapján teljesítményük mérhető lesz;

               18.

               felszólítja az ügynökségeket, hogy a reális tervezés és a kitűzött célok végrehajtása érdekében fokozottabban alkalmazzák a SMART célokat;

               19.

               egyetért abban a Számvevőszékkel, hogy a Bizottság felelősséggel tartozik az ügynökségek (pénz)gazdálkodásáért; ezért sürgeti a Bizottságot, hogy ellenőrizze, illetve ahol szükséges irányítsa és segítse a különböző ügynökségek vezetőségét, különösen a pályázati eljárások megfelelő alkalmazása, a felvételi eljárások átláthatósága, a hatékony és eredményes pénzgazdálkodás (alulköltés és az túlzott költségvetés) vonatkozásában és leginkább az integrált belső ellenőrzési keretre vonatkozó szabályok megfelelő alkalmazásában;

               20.

               úgy véli, hogy az ügynökségeknek munkaprogramjukban operatív és mérhető módon kell kifejezni tevékenységüket, és kellő figyelmet kell fordítaniuk a Bizottság belső ellenőrzési szabványaira;

         Egyedi észrevételek

               21.

               megjegyzi, hogy kötelezettségvállalási és kifizetési előirányzatoknak kevesebb mint 80 %-át használták fel, és ez azért történt így, mert a működési kiadások területén alacsony volt a kötelezettségvállalási és kifizetési előirányzatok végrehajtási aránya (69 %, illetve 32 %); megjegyzi továbbá, hogy magas volt ugyanakkor a pénzügyi év előirányzatainak törlési aránya (a kiadás címétől és az előirányzat típusától függően 7 % és több mint 30 % közötti), és az előző évről áthozott előirányzatok törlési aránya is; ebben a tekintetben felhívja az ügynökséget, hogy javítsa a tevékenységek tervezését és azok megvalósításának nyomon követését, hogy elkerülhető legyen az erőforrások fölösleges mozgósítása;

               22.

               megállapítja, hogy az ügynökség – saját pénzügyi szabályzatának előírása ellenére – nem állt át a tevékenységalapú irányításra, pedig ennek a teljesítmény-ellenőrzés javítása érdekében ugyanúgy meg kellett volna történnie, mint az általános költségvetés esetében;

               23.

               sajnálatát fejezi ki, hogy az Igazgatótanács nem fogadott el minimális belső ellenőrzési standardokat, illetve, hogy az irányítási és belső ellenőrzési rendszerekről és eljárásokról nem minden esetben készítettek leírást; megjegyzi, hogy nem történt meg azon eljárások elfogadása sem, amelyeket az engedélyezésre jogosult tisztviselők annak biztosítására vezettek be, hogy a számvitelért felelős tisztségviselőnek továbbított pénzügyi információk pontosak és teljesek legyenek, illetve hogy 2005 végén az ügynökség még mindig nem rendelkezett olyan rendszerrel, ami biztosítaná, hogy a szolgáltatásokért az ügyfeleknek kiszámlázott díjak valóban fedezik-e a szolgáltatások költségeit; felhívja az ügynökséget, hogy a lehető leghamarabb orvosolja ezt a helyzetet;

               24.

               tudomásul veszi, hogy a Számvevőszék kifogásolta az ügynökség belső ellenőrzési rendszerét, illetve a pénzügyi ügyletekhez kapcsolódó kockázatok elemezésének hiányát; üdvözli az igazgatótanács döntését belső ellenőrzési szabványok elfogadásáról, amelyek alapját a Bizottság által elfogadott szabványok és az ISO 9000 nyújtja; arra ösztönzi az ügynökséget, hogy ne késlekedjen e szabványok végrehajtásával;

               25.

               elítéli, hogy a nyílt verseny alapelvét egyes esetekben figyelmen kívül hagyták, és felszólítja az ügynökséget, hogy a jövőben ez ne forduljon elő.

      (1)  HL C 266., 2006.10.31., 10. o.

      (2)  HL C 312., 2006.12.19., 6. o.

      (3)  HL L 248., 2002.9.16., 1. o. A legutóbb az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 240., 2002.9.7., 1. o. A legutóbb az 1701/2003/EK bizottsági rendelettel (HL L 243., 2003.9.27., 5. o.) módosított rendelet.

      (5)  HL L 357., 2002.12.31., 72. o.

      (6)  HL L 340., 2006.12.6., 128. o.


title: A Tanács határozata (1998. március 23.) a hexaklóretán színesfémiparban történő használatának fokozatos beszüntetéséről szóló 96/1 PARCOM-határozatnak a Közösség nevében történő jóváhagyásáról

text:
Fontos jogi nyilatkozat

|

31998D0241

Hivatalos Lap L 096 , 28/03/1998 o. 0041 - 0041

		A Tanács határozata(1998. március 23.)a hexaklóretán színesfémiparban történő használatának fokozatos beszüntetéséről szóló 96/1 PARCOM-határozatnak a Közösség nevében történő jóváhagyásáról(98/241/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 100a. cikkére, összefüggésben a 228. cikk (2) bekezdése első mondatával és a (3) bekezdés első albekezdésével,tekintettel a Bizottság javaslatára [1],tekintettel az Európai Parlament véleményére [2],mivel a Tanács 1975. március 3-i határozatával a Közösség megkötötte a szárazföldi eredetű tengerszennyezés megelőzéséről szóló Egyezményt (a Párizsi egyezményt) [3], és ezáltal az egyezmény Szerződő Félévé vált;mivel a Párizsi egyezmény végrehajtó szerve (a Párizsi Bizottság - a PARCOM) intézkedéseket hozhat a szennyeződések megelőzésének területén, s mivel ez a szerv elfogadta a hexaklóretán színesfémiparban történő használatának fokozatos beszüntetéséről szóló 96/1 PARCOM-határozatot;mivel a Bizottság a Tanácstól kapott felhatalmazás és az ennek megfelelően kiadott tárgyalási irányelvek alapján részt vett a 96/1 PARCOM-határozat elfogadásában;mivel a hexaklóretán szerepel az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK tanácsi irányelv [4] I. mellékletében található veszélyes anyagok listáján;mivel a 96/1 PARCOM-határozat összhangban van a 76/769/EGK irányelvvel;mivel ezért kívánatos, hogy a Tanács jóváhagyja a 96/1 PARCOM-határozatot,A KÖVETKEZŐKÉPPEN HATÁROZOTT:Egyetlen cikk(1) A hexaklóretán színesfémiparban történő használatának fokozatos beszüntetéséről szóló 96/1 PARCOM-határozatot a Közösség nevében a Tanács jóváhagyja.A határozat szövegét csatolták e határozathoz.(2) A Bizottság felhatalmazást kap, hogy a jóváhagyásról értesítse a Párizsi Bizottságot.Kelt Brüsszelben, 1998. március 23-án.a Tanács részérőlaz elnökM. Meacher[1] HL C 364., 1997.12.2., 13. o.[2] HL C 80., 1998.3.16.[3] HL L 194., 1975.7.25., 5. o.[4] HL L 262., 1976.9.27., 201 o., a legutóbb a 97/64/EK bizottsági irányelv (HL L 315., 1997.11.19., 13. o.) módosított irányelv.--------------------------------------------------


title: A Bizottság (EU) 2017/1507 határozata (2017. augusztus 28.) az Európai Műszaki és Tudományos Központ (CTSE) létrehozásáról és az euroérmék hamisítás elleni védelme érdekében tett technikai intézkedések összehangolásáról szóló 2005/37/EK határozat módosításáról

text:
                  29.8.2017

                  HU

                  Az Európai Unió Hivatalos Lapja

                  L 222/25

            A BIZOTTSÁG (EU) 2017/1507 HATÁROZATA
      (2017. augusztus 28.)
      az Európai Műszaki és Tudományos Központ (CTSE) létrehozásáról és az euroérmék hamisítás elleni védelme érdekében tett technikai intézkedések összehangolásáról szóló 2005/37/EK határozat módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a hamis euroérmékkel kapcsolatos vizsgálatról és együttműködésről szóló, 2003. december 8-i 2003/861/EK tanácsi határozat (1) 1. cikkére,
      tekintettel a hamis euroérmékkel kapcsolatos vizsgálatról és együttműködésről szóló 2003/861/EK határozat hatályának az eurót közös valutaként be nem vezető országokra történő kiterjesztéséről szóló, 2003. december 8-i 2003/862/EK tanácsi határozatra (2),
      mivel:

                  (1)

                  Az Európai Műszaki és Tudományos Központ (CTSE) biztosítja az illetékes nemzeti hatóságok által az euroérmék hamisítás elleni védelme érdekében hozott technikai intézkedések összehangolását. A CTSE a 2005/37/EK bizottsági határozattal (3) a Bizottságon belül, az Európai Csalás Elleni Hivatalhoz (OLAF) csatolva került felállításra.

                  (2)

                  A Bizottság 2014-ben úgy határozott, hogy átszervezi szolgálatait, és az OLAF-tól a Gazdasági és Pénzügyi Főigazgatósághoz (DG ECFIN) helyezi át az euro hamisítás elleni védelmére, valamint az említett terület képzés és technikai segítségnyújtás révén történő megerősítésére irányuló jogalkotási és szabályozási bizottsági kezdeményezések kidolgozásával kapcsolatos feladatköröket. Az 1999/352/EK, ESZAK, Euratom bizottsági határozatot (4) e változásnak megfelelően módosították.

                  (3)

                  A 2005/37/EK határozat elfogadása óta számos olyan további jogi aktus került elfogadásra, amely feladatokat határoz meg a CTSE számára. Így a CTSE az 1210/2010/EU európai parlamenti és tanácsi rendeletben (5), a 2182/2004/EK tanácsi rendeletben (6) és a 2183/2004/EK tanácsi rendeletben (7) meghatározott feladatokat lát el és hozzájárul a Periklész 2020 programra vonatkozóan a 331/2014/EU európai parlamenti és tanácsi rendeletben (8) és az (EU) 2015/768 tanácsi rendeletben (9) meghatározott célkitűzések teljesítéséhez. A 2005/37/EK határozatban kifejezetten meghatározott feladatokat ki kell egészíteni az említett feladatokkal.

                  (4)

                  A 2005/37/EK bizottsági határozatot ezért ennek megfelelően módosítani kell,

            ELFOGADTA EZT A HATÁROZATOT:
      1. cikk
      Módosítások
      A 2005/37/EK határozat a következőképpen módosul:

                  1.

                  Az 1. cikk helyébe a következő szöveg lép:
                  „1. cikk
                  (1)   Az Európai Műszaki és Tudományos Központot (CTSE) létrehozzák a Gazdasági és Pénzügyi Főigazgatóságon (DG ECFIN) belül Brüsszelben.
                  (2)   E határozat alkalmazásában a Gazdasági és Pénzügyi Főigazgatóság főigazgatója felhatalmazást kap arra, hogy végrehajtsa a szükséges intézkedéseket és igazgatási megállapodásokat kössön harmadik országok hatóságaival és magánszervezetekkel annak érdekében, hogy a CTSE teljesíteni tudja feladatait. Az említett igazgatási megállapodások mindenekelőtt a technikai információk továbbítására és cseréjére vonatkozhatnak.”

                  2.

                  A 2. cikk helyébe a következő szöveg lép:
                  „2. cikk
                  A CTSE a következő feladatokat látja el:

                              a)

                              az 1338/2001/EK rendelet 5. cikke (4) bekezdésének megfelelően elemzi és osztályozza a hamis euroérmék minden új típusát;

                              b)

                              hozzájárul a »Periklész 2020 program« célkitűzéseinek eléréséhez a 331/2014/EU európai parlamenti és tanácsi rendeletnek (*1) megfelelően;

                              c)

                              végrehajtja az 1210/2010/EU európai parlamenti és tanácsi rendelet (*2) 4., 5., 7. és 12. cikkében, továbbá a 2182/2004/EK tanácsi rendelet (*3) 2., 4., 5. és 6. cikkében meghatározott feladatokat;

                              d)

                              segítséget nyújt a nemzeti érmeszakértői központoknak (CNAC), illetve a bűnüldöző hatóságoknak, továbbá együttműködik a megfelelő hatóságokkal a hamis euroérmék elemzése és a védelem megerősítése érdekében.

                     (*1)  Az Európai Parlament és a Tanács 331/2014/EU rendelete (2014. március 11.) az euro pénzhamisítás elleni védelmét szolgáló csere-, segítségnyújtási és képzési program (a »Periklész 2020 program«) létrehozásáról, valamint a 2001/923/EK, a 2001/924/EK, a 2006/75/EK, a 2006/76/EK, a 2006/849/EK és a 2006/850/EK tanácsi határozat hatályon kívül helyezéséről (HL L 103., 2014.4.5., 1. o.)."

                     (*2)  Az Európai Parlament és a Tanács 1210/2010/EU rendelete (2010. december 15.) az euroérmék hitelesítéséről és a pénzforgalom céljára alkalmatlan euroérmék kezeléséről (HL L 339., 2010.12.22., 1. o.)."

                     (*3)  A Tanács 2182/2004/EK rendelete (2004. december 6.) az euroérmékhez hasonló érmekről és zsetonokról (HL L 373., 2004.12.21., 1. o.);”."

                  3.

                  A 3. cikk utolsó mondatában az „Az OLAF” szövegrész helyébe az „A DG ECFIN” szöveg lép.

            2. cikk
      Hatálybalépés
      Ez a határozat az Európai Unió Hivatalos Lapjában való kihirdetését követő huszadik napon lép hatályba.

         Kelt Brüsszelben, 2017. augusztus 28-án.

               a Bizottság részéről

               az elnök

            Jean-Claude JUNCKER

         (1)  HL L 325., 2003.12.12., 44. o.

         (2)  HL L 325., 2003.12.12., 45. o.

         (3)  A Bizottság 2005/37/EK határozata (2004. október 29.) az Európai Műszaki és Tudományos Központ (CTSE) létrehozásáról és az euroérmék hamisítás elleni védelme érdekében tett technikai intézkedések összehangolásáról (HL L 19., 2005.1.21., 73. o.).

         (4)  A Bizottság 1999/352/EK, ESZAK, Euratom határozata (1999. április 28.) az Európai Csalás Elleni Hivatal (OLAF) létrehozásáról (HL L 136., 1999.5.31., 20. o.).

         (5)  Az Európai Parlament és a Tanács 1210/2010/EU rendelete (2010. december 15.) az euroérmék hitelesítéséről és a pénzforgalom céljára alkalmatlan euroérmék kezeléséről (HL L 339., 2010.12.22., 1. o.).

         (6)  A Tanács 2182/2004/EK rendelete (2004. december 6.) az euroérmékhez hasonló érmekről és zsetonokról (HL L 373., 2004.12.21., 1. o.).

         (7)  A Tanács 2183/2004/EK rendelete (2004. december 6.) az euroérmékhez hasonló emlékérmekről és érmékről szóló 2182/2004/EK rendelet hatályának a nem részt vevő tagállamokra való kiterjesztéséről (HL L 373., 2004.12.21., 7. o.).

         (8)  Az Európai Parlament és a Tanács 331/2014/EU rendelete (2014. március 11.) az euro pénzhamisítás elleni védelmét szolgáló csere-, segítségnyújtási és képzési program (a „Periklész 2020 program”) létrehozásáról, valamint a 2001/923/EK, a 2001/924/EK, a 2006/75/EK, a 2006/76/EK, a 2006/849/EK és a 2006/850/EK tanácsi határozat hatályon kívül helyezéséről (HL L 103., 2014.4.5., 1. o.).

         (9)  A Tanács (EU) 2015/768 rendelete (2015. május 11.) az euro pénzhamisítás elleni védelmét szolgáló csere-, segítségnyújtási és képzési program (a „Pericles 2020” program) létrehozásáról szóló 331/2014/EU európai parlamenti és tanácsi rendelet hatályának a nem részt vevő tagállamokra való kiterjesztéséről (HL L 121., 2015.5.14., 1. o.).


title: Az Európai Parlament (EU) 2016/2159 határozata (2016. október 27.) az ARTEMIS közös vállalkozás 2014-es pénzügyi évre vonatkozó elszámolása lezárásáról

text:
               8.12.2016

               HU

               Az Európai Unió Hivatalos Lapja

               L 333/64

         AZ EURÓPAI PARLAMENT (EU) 2016/2159 HATÁROZATA
   (2016. október 27.)
   az ARTEMIS közös vállalkozás 2014-es pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az ARTEMIS közös vállalkozás 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az ARTEMIS közös vállalkozás 2014. január 1. és 2014. június 26. közötti időszakra vonatkozó beszámolójáról szóló jelentésére, a közös vállalkozás válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a közös vállalkozás 2014-es pénzügyi évre szóló költségvetésének végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05587/2016 – C8-0055/2016),

               —

               tekintettel 2016. április 28-i, a 2014-es pénzügyi évre vonatkozó mentesítésről szóló határozatot elhalasztó határozatára (3), valamint az ECSEL közös vállalkozás (korábban ARTEMIS közös vállalkozás és ENIAC közös vállalkozás) ügyvezető igazgatójának válaszaira,

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 209. cikkére,

               —

               tekintettel a beágyazott számítástechnikai rendszerekre irányuló közös technológiai kezdeményezést megvalósító ARTEMIS közös vállalkozás létrehozásáról szóló, 2007. december 20-i 74/2008/EK tanácsi rendeletre (5),

               —

               tekintettel az ECSEL közös vállalkozás létrehozásáról szóló, 2014. május 6-i 561/2014/EU tanácsi rendeletre (6) és különösen 1. cikkének (2) bekezdésére és 12. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (7),

               —

               tekintettel az Európai Parlament és a Tanács 966/2012/EU, Euratom európai rendelete 209. cikkében említett, a köz- és magánszféra közötti partnerségre létrehozott szervek számára kidolgozott pénzügyiszabályzat-mintáról szóló, 2013. szeptember 30-i 110/2014/EU felhatalmazáson alapuló bizottsági rendeletre (8),

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság második jelentésére (A8-0276/2016),

               1.

               jóváhagyja az ARTEMIS közös vállalkozás 2014-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az ECSEL közös vállalkozás (korábban ARTEMIS közös vállalkozás és ENIAC közös vállalkozás) ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 422., 2015.12.17., 9. o.

      (2)  HL C 422., 2015.12.17., 10. o.

      (3)  HL L 246., 2016.9.14., 425. o.

      (4)  HL L 298., 2012.10.26., 1. o.

      (5)  HL L 30., 2008.2.4., 52. o.

      (6)  HL L 169., 2014.6.7., 152. o.

      (7)  HL L 357., 2002.12.31., 72. o.

      (8)  HL L 38., 2014.2.7., 2. o.


title: A Központi Csoport határozata (1998. október 27.) az illegális bevándorlás elleni intézkedések elfogadásáról (SCH/C (98)117)

text:
Fontos jogi nyilatkozat

|

41998D0117

Hivatalos Lap L 239 , 22/09/2000 o. 0205 - 0205

		A központi csoport határozata(1998. október 27.)az illegális bevándorlás elleni intézkedések elfogadásáról(SCH/C (98)117)A KÖZPONTI CSOPORT,tekintettel a Schengeni Megállapodás végrehajtásáról szóló egyezmény 132. cikkére, összefüggésben a Végrehajtó Bizottság 1998. szeptember 16-i határozatával,A KÖVETKEZŐKÉPPEN HATÁROZOTT:Az e határozathoz mellékelt, az illegális bevándorlás elleni intézkedésekről szóló akcióterv felülvizsgált és véglegesített változata (SCH/Com-ex (98) 37 def.) a Végrehajtó Bizottság 1998. szeptember 16-i felhatalmazásának megfelelően hatályba lép.Brüsszel, 1998. október 27.az elnökB. Schattenberg--------------------------------------------------


title: 2010/616/EU: A Tanács határozata ( 2010. október 7. ) az Európai Unió és Japán közötti, a kölcsönös bűnügyi jogsegélyről szóló megállapodás megkötéséről

text:
               15.10.2010

               HU

               Az Európai Unió Hivatalos Lapja

               L 271/3

         A TANÁCS HATÁROZATA
   (2010. október 7.)
   az Európai Unió és Japán közötti, a kölcsönös bűnügyi jogsegélyről szóló megállapodás megkötéséről
   (2010/616/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 82. cikke (1) bekezdésének d) pontjára, összefüggésben a 218. cikke (6) bekezdése a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Tanács 2009. február 26–27-én felhatalmazta az elnökséget, hogy – a Bizottság támogatásával – tárgyalásokat kezdjen az Európai Unió és Japán közötti, a kölcsönös bűnügyi jogsegélyről szóló megállapodás érdekében.

               (2)

               A 2009. november 30-i 2010/88/KKBP/IB tanácsi határozattal összhangban az Európai Unió és Japán közötti, a kölcsönös bűnügyi jogsegélyről szóló megállapodást (a továbbiakban: a megállapodás) – a megkötésére figyelemmel – 2009. november 30-án és december 15-én aláírták.

               (3)

               A megállapodást még nem kötötték meg. A Lisszaboni Szerződés 2009. december 1-jei hatálybalépését követően az Unió által a megállapodás megkötése érdekében követendő eljárásokat az Európai Unió működéséről szóló szerződés 218. cikke szabályozza.

               (4)

               A megállapodást jóvá kell hagyni.

               (5)

               Az Egyesült Királyság és Írország – az Európai Unióról szóló szerződéshez és az Európai Unió működéséről szóló szerződéshez csatolt, az e tagállamoknak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyv 3. cikkével összhangban – bejelentette, hogy részt kíván venni e határozat elfogadásában és alkalmazásában.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 1. és 2. cikkével összhangban Dánia nem vesz részt e határozat elfogadásában, és az rá nézve nem kötelező, illetve nem alkalmazandó,

         ELFOGADTA EZT A HATÁROZATOT:
   1. cikk
   A Tanács az Európai Unió és Japán közötti, a kölcsönös bűnügyi jogsegélyről szóló megállapodást (1) az Unió nevében jóváhagyja.
   2. cikk
   A Tanács elnöke felhatalmazást kap, hogy kijelölje a megállapodás 31. cikke (1) bekezdésében előírt jóváhagyó okiratoknak az Európai Unió nevében történő, az Európai Uniót jogilag kötelező kicserélésére jogosult személyt (2).
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2010. október 7-én.

            a Tanács részéről

            az elnök

         M. WATHELET

      (1)  A megállapodást az aláírásról szóló határozattal együtt kihirdették (HL L 39., 2010.2.12., 20. o.).

      (2)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való kihirdetéséről.


title: A Tanács 2011/537/KKBP határozata ( 2011. szeptember 12. ) az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló 2010/576/KKBP határozat módosításáról és meghosszabbításáról

text:
               13.9.2011

               HU

               Az Európai Unió Hivatalos Lapja

               L 236/8

         A TANÁCS 2011/537/KKBP HATÁROZATA
   (2011. szeptember 12.)
   az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló 2010/576/KKBP határozat módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 43. cikkének (2) bekezdésére,
   mivel:

               (1)

               A Tanács 2010. szeptember 23-án elfogadta az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló 2010/576/KKBP határozatot (1).

               (2)

               A Politikai és Biztonsági Bizottság 2011. június 28-án jóváhagyta az arra vonatkozó ajánlást, hogy az EUPOL RD Congo-t meghosszabbítsák további egy évvel.

               (3)

               Az EUPOL RD Congo-t következésképpen meg kell hosszabbítani 2012. szeptember 30-ig.

               (4)

               Meg kell határozni továbbá az EUPOL RD Congo misszióval kapcsolatos kiadások fedezésére szánt pénzügyi referenciaösszeget a 2011. október 1-jétől2012. szeptember 30-ig terjedő időszakra.

               (5)

               A misszió végrehajtására olyan helyzetben kerül sor, amely rosszabbodhat, és akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   A 2010/576/KKBP tanácsi határozat a következőképpen módosul:

               1.

               Az 1. cikk (1) bekezdésének helyébe a következő szöveg lép:
               „1. cikk
               A misszió
               A 2007/405/KKBP együttes fellépéssel létrehozott, az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziója és annak a kongói igazságszolgáltatással való viszonya (a továbbiakban: EUPOL RD Congo vagy misszió) a 2010. október 1-jétől2012. szeptember 30-ig terjedő időtartamra meghosszabbodik.”

               2.

               A 2. cikk helyébe a következő szöveg lép:
               „2. cikk
               A megbízatás
               (1)   A kongói nemzeti rendőrségen belüli reformfolyamat kidolgozottságának és fenntarthatóságának javítása érdekében az EUPOL RD Congo segíti a kongói hatóságokat a rendőrségi cselekvési terv végrehajtásában, amely a rendőrségi reform 2010–2012 közötti időtartamra vonatkozó prioritásait tartalmazza a stratégiai keret iránymutatásainak megfelelően. A misszió hozzá fog járulni a kongói nemzeti rendőrség képességeinek megerősítésére irányuló helyi és nemzetközi erőfeszítésekhez, amely képességekre a közelgő választások biztonsága érdekében is szükség van. Az EUPOL RD Congo a reformfolyamat stratégiai szintjén végzett fellépésének megerősítése érdekében meghatározott tevékenységekre és projektekre, a kapacitásépítésre, valamint a kongói nemzeti rendőrség és a tágabb büntető igazságszolgáltatási rendszer közötti kapcsolatok megerősítésére összpontosít, hogy jobban hozzá tudjon járulni a szexuális erőszak és a büntetlenség elleni küzdelemhez. Az EUPOL RD Congo a párhuzamos erőfeszítések elkerülése érdekében szorosan együttműködik és összehangolja munkáját az egyéb uniós, nemzetközi és kétoldalú támogatókkal.
               (2)   A misszió különösen arra irányul, hogy:

                           a)

                           támogassa a kongói nemzeti rendőrséget, valamint a Belügy- és Biztonsági Minisztériumot a rendőrségi reformmal kapcsolatos koncepciók véglegesítésében és a reform végrehajtásában műveleti tanácsadás révén, a misszió megbízatásának alappilléreként;

                           b)

                           növelje a kongói nemzeti rendőrség operatív kapacitását oktatás, nyomon követés és tanácsadás, valamint képzési tevékenységek révén, a misszió megbízatásának alappilléreként;

                           c)

                           támogassa a büntetlenség elleni küzdelmet az emberi jogok és a szexuális erőszak terén, és erősítse meg a rendőrség és az igazságügyi szervek közötti viszonyt, a megbízatásnak a misszió valamennyi tevékenységére kiható horizontális elemeként;

                     (3)   A misszió tervezési egységgel rendelkezik majd a projektek azonosítása és végrehajtása céljából. A misszió a tagállamok és harmadik államok részére tanácsadást nyújt, és az ő feladatkörükben összehangolja és elősegíti a misszió érdekkörébe tartozó projektjeiket, amelyek támogatják a céljai megvalósításában.”

               3.

               A 3. cikk törlendő.

               4.

               Az 5. cikk (6) bekezdése törlendő.

               5.

               A 6. cikk (7) bekezdésének helyébe a következő szöveg lép:
               „(7)   A misszióvezető adott esetben összehangolja az EUPOL RD Congo keretében folytatott fellépéseket a helyszínen jelen lévő egyéb uniós szereplők tevékenységeivel.”

               6.

               A 12. cikk (1) bekezdése helyébe a következő szöveg lép:
               „(1)   A polgári műveleti parancsnok – az 5. és a 9. cikkel összhangban, az Európai Külügyi Szolgálat Biztonsági Hivatalával együttműködve – irányítja a biztonsági intézkedések misszióvezető általi tervezését, és biztosítja azoknak az EUPOL RD Congo érdekében történő megfelelő és hatékony végrehajtását.”

               7.

               A 14. cikk (1) bekezdése a következő, második albekezdéssel egészül ki:
               „A misszióval járó kiadások fedezésére szánt pénzügyi referenciaösszeg a 2011. október 1-jétől2012. szeptember 30-ig terjedő időszakra 7 150 000 EUR.”

               8.

               A 18. cikk második albekezdésének helyébe a következő szöveg lép:
               „Ezt a határozatot 2010. október 1-jétől2012. szeptember 30-ig kell alkalmazni.”

         2. cikk
   Ez a határozat az elfogadásának napján lép hatályba.

      Kelt Brüsszelben, 2011. szeptember 12-én.

            a Tanács részéről

            az elnök

         M. DOWGIELEWICZ

      (1)  HL L 254., 2010.9.29., 33. o.